Бинка Пеева
Lorem ipsum
Крайностите на Доброто и Злото / de Finibus Bonorum et Malorum

chitanka.info

Lorem ipsum[0]

(това не е съдържание, не е съдържание)

Генерирай ми текст без сквернословия

и моля те да не слагаш и Господ вътре,

да не споменаваме напразно името Божие;

измисли за мене най-невъзможния случай,

ще ми го разкажеш на кръстовището преди 6 века,

на юг от Малкия излак и на север от Големия ручей;

да не повтаряш никоя дума, освен „съдържание“.

Нея може, защото е далече от смисъла.

Маркирай ме като истинска.

Когато стана отново млада

ще се събличам пред счупено огледало

няма да слушам никога Georgia on my mind

ще си намеря мъж, останал без майка като малък;

вече не пее сърцето ми песента на Солвейг

(свиреше я на цигулката моят баща)

и славеите са мъртви като него;

някой ще получи останките ми

завиждам му, бедничкият;

от 10 години магиите ми не хващат.

[0] Lorem Ipsum е елементарен примерен текст, използван в печатарската и типографската индустрия, днес и в софтуери. Lorem Ipsum е индустриален стандарт от около 1500 година, когато неизвестен печатар разбърква печатарски букви, за да напечата с тях книга с примерни шрифтове. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.